‒ Гэтыя людзі не падманваюць – яны проста ратуюць сваіх дзяцей. Ёсць ахвяры катаванняў, ёсць гомасэксуалы, ёсць жанчыны, якія збягаюць ад сваіх мужоў-садыстаў, ад дамашняга гвалту, ёсць сем’і, якія вязуць дзяцей ці мужоў на лячэнне, ёсць людзі, у якіх там няма нічога і якіх за горла бярэ карупцыя. Вельмі розныя прычыны, і, на жаль, вельмі нямногія з іх трапляюць пад абзац Жэнеўскай канвенцыі, якая дазволіла б гэтым людзям атрымаць статус бежанца тут, у Польшчы.